Duane: Titel is lekker, maar WB ons doelwit | Netwerk24
’n Gr. 9-leerling van Germiston in Gauteng is verlede Woensdag eers verkrag en daarna vermoor op pad terug van die skool af in die woonbuurt Elsburg.
Thiem, Halep haal kwarteind Doer Onder
Die vyfde gekeurde Dominic Thiem was Maandag op sy beste in sy oorwinning in skoonstelle teen Gael Monfils om sy eerste Australiese Ope-kwarteindronde te haal.
Ons kán draaiers speel – Parsons
Bryce Parsons, kaptein van die Suid-Afrikaanse o.19-krieketspan, sê draaiboulwerk is nie meer ’n probleem vir sy kolwers nie.
Dit gaan bitter moeilik wees, maar ons mik vir ’n oorwinning, sê Mark Boucher, afrigter van die Suid-Afrikaanse span, oor krieket se weergawe van die berg Everest wat oor die volgende twee dae op sy span wag om die toetsreeks teen Engeland te red.
Woolies se wins daal ná trae verkope oor Kerstyd
Die genoteerde Woolworths se wins gaan in die halfjaar tot einde Desember daal nadat traer handel oor die Kerstyd beleef is.
Dodelike virus eis ook tol op rand, olieprys
Die rand het onder druk gekom en die olieprys gestyg weens beleggers se hernude vrese wat deur die dodelike 2019nCov-virus aangeblaas word. Dié koronavirusstam het al 80 lewens in China geëis.
All Joy se baas bedank
Die maatskappy wat All Joy besit het aangekondig Ismail Darsot, sy uitvoerende hoof, het bedank. Dit word onmiddellik van krag.
KYK: Hier is die voorskou van Op en Af!
Oor minder as 'n week kan Netwerk24-intekenare na die eerste episode van Op en Af kyk!
Duane: Titel is lekker, maar WB ons doelwit
Deur Marizanne Kok 11 Augustus 2019 16:17
Ons het hom, Kwagga. Die Bok-slot RG Snyman (regs) en Kwagga Smith wens mekaar geluk nadat die Springbokke die Rugbykampioenskap met ’n oortuigende sege in Salta beklink het.Foto: Getty Images
Die verowering van hul eerste Rugbykampioenskapstitel in tien jaar is ’n belangrike mylpaal vir die Springbokke – maar in die geheel gesien is dit eintlik niks meer nie as ’n trapklip na hul eintlike doelwit vir 2019: Wêreldbeker-glorie.
Dít is Saterdag deur die Springbok-kaptein, Duane Vermeulen, benadruk nadat hy en sy spanmaats Argentinië in alle fasette oorheers het om met 46-13 te seëvier.
Vir net die tweede keer ooit – en die eerste keer sedert 1998, toe dit nog die Drienasies-reeks was – het die Bokke die Suidelike Halfrond se kampioenskap onoorwonne afgesluit. Niemand sal stry dat hulle inderdaad die beste span van die kompetisie was nie, met ’n oortuigende sege oor Australië en ’n gelykop-uitslag in Nieu-Seeland, wat Saterdag se slagting voorafgegaan het.
En tog, sê Vermeulen, is die Bokke ver van die voltooide produk.
“Ek dink vir ons is die belangrikste om te werk aan ons bestendigheid,” het hy ná die oorwinning in Salta gesê. “Ons het die Kampioenskap begin deur te fokus op die uitvoering van ons planne, en ons is bly oor hoe die kompetisie verloop het, maar daar is nog ’n paar dinge om aan te werk.
Die foto vertel die verhaal. Handré Pollard (nr. 10), Willie le Roux en Makazole Mapimpi vier fees, met die Argentyne teen die planke in Salta.Foto: AP
“Dis ’n wonderlike gevoel om weg te stap met die titel, maar aan die einde van die dag is dit net ’n trapklip vir ons met die oog op die Wêreldbeker. Ek wil benadruk dat ons wil werk aan ons bestendigheid en ons doelwitte vanjaar wil verwesenlik.”
Nadat Australië vroeër Saterdag vriend en vyand verras het met ’n groot sege van 46-27 oor Nieu-Seeland, moes Suid-Afrika net in Salta wen om sy eerste titel sedert 2009 te beklink. Dat die Bokke egter op meer as net die Kampioenskap gefokus het, is duidelik in die voltal van vyf punte wat hulle ingeoes het.
Met die sielkundige benadering van die span kan nie fout gevind word nie – en soos Vermeulen self te kenne gee, is die berge wat hulle by die Wêreldbeker sal moet klim te hoog vir sagte koppe.
“Nieu-Seeland het ’n taai wedstryd gehad (teen Australië) en sal honger wees om terug te slaan,” het hy gesê.
“Ons sal móét goed voorberei (vir die ontmoeting met die All Blacks in hul eerste Wêreldbeker-wedstryd op 21 September).
Duane Vermeulen probeer deur die arms van die Argentyn Matias Moroni bars, met Malcolm Marx by om te help, in die Bokke se Rugbykampioenskapswedstryd teen die Poemas in Salta.Foto: Getty Images
“Maar ons is tevrede met waar ons tans is. Die oorwinning is ’n wonderlike ding vir ons land, want almal weet as die Springbokke goed vaar, is almal in Suid-Afrika gelukkig.”
Die Bokke se voorlaaste wedstryd voor die Wêreldbeker-toernooi wag Saterdag op Loftus Versfeld, wéér teen Argentinië. Daarna is daar nog net een slypkans, teen Japan op 6 September.
Meer oor: Argentinië | Duane Vermeulen | Rugbykampioenskap | Springbokke | Salta
‘Vloek’ moenie dié Bokke pootjie
Bok-Rapport: Springbokke t. Poemas
Bokke wen RK met skitterspel
3 groot sake hervat Maandag in Kaapse howe
48 van Gansbaai Maandag in hof in Plet oor perlemoen